Public procurement notice: Additional Information
Published: 2020-10-16
Buyer: Υπουργείο Ναυτιλίας και Νησιωτικής Πολιτικής - Γενική Διεύθυνση Οικονομικών Υπηρεσιών - Διεύθυνση Προμηθειών και Εποπτείας Αποθηκών
Country: GR
Contract type: Supplies
Procedure: Restricted procedure
CPV classification: 35120000: Surveillance and security systems
Submission deadline: 2020-10-30
Award criteria: The most economic tender

Technical requirements: Σκοπός της ανάπτυξης του Ε.Σ.Ο.Θ.Ε. είναι η έγκαιρη επίγνωση της επικρατούσας κατάστασης στο θαλάσσιο πεδίο ευθύνης του Λ.Σ.-ΕΛ.ΑΚΤ. (Maritime Domain Awareness), σε πραγματικό χρόνο και επί 24ώρου βάσεως. Με αυτόν τον τρόπο, το Ε.Σ.Ο.Θ.Ε. πέραν της προστασίας των εξωτερικών θαλασσίων συνόρων της Ε.Ε., θα συμβάλλει ενεργά στη διαχείριση των μεταναστευτικών ροών, και στην πάταξη κάθε μορφής εγκληματικότητας και παραβατικότητας στον ελληνικό θαλάσσιο χώρο. Επίσης, θα θωρακίσει την ασφαλή ναυσιπλοΐα και την αποτελεσματική παρακολούθηση τής θαλάσσιας κυκλοφορίας, και παράλληλα, θα μεγιστοποιήσει την αποτελεσματικότητα των μέτρων, για την προστασία της ανθρώπινης ζωής σε όλη την περιοχή ευθύνης του Λ.Σ.-ΕΛ.ΑΚΤ..
α) 35 σταθερούς σταθμούς αισθητήρων εντός στρατιωτικών εγκαταστάσεων (προκειμένου να παρέχεται φυσική ασφάλεια), οι οποίοι θα αποτελούνται από ραντάρ, σταθμό βάσης AIS, μετεωρολογικό σταθμό, αναμεταδότη VHF, και ηλεκτροοπτικό αισθητήρα σε 26 εξ αυτών·
β) 2 αυτοκινούμενους σταθμούς αισθητήρων αντίστοιχων επιδόσεων, εγκατεστημένους επί οχήματος εκτός δρόμου, για την κάλυψη επιχειρησιακών κενών·
γ) 1 κύριο Κέντρο Διοίκησης και Ελέγχου (Κ.Δ.Ε.), με κέντρο δεδομένων (data center) στο Αρχηγείο Λ.Σ.-ΕΛ.ΑΚΤ.·
ε) ανάπτυξη τηλεπικοινωνιακής υποδομής με 22 ραδιοζεύξεις, 419 χλμ. οπτικής ίνας και πέντε (5) μισθωμένες γραμμές, για τη διασύνδεση των σταθμών επιτήρησης με τα Κ.Δ.Ε., μέσω του δικτύου των Ενόπλων Δυνάμεων·
α) τουλάχιστον 3 χρόνια εγγυημένη λειτουργία προμήθειας (με βαθμολογούμενο κριτήριο την παροχή έως επιπλέον 2 έτη)·
Σύμφωνα με την αριθ. πρωτ.: 2832.1/65818/2020/7.10.2020 απόφαση Υ.ΝΑ.Ν.Π. - Γ.Δ.Ο.Υ. - ΔΙ.Π.Ε.Α. 2ο, αποφασίσθηκε η 3η παράταση, κατά δεκατέσσερις (14) ημερολογιακές ημέρες, της καταληκτικής ημερομηνίας υποβολής αιτήσεων συμμετοχής τής υπ' αριθμ. 04/2020 διακήρυξης Υ.ΝΑ.Ν.Π. - Γ.Δ.Ο.Υ. - ΔΙ.Π.Ε.Α. 2ο (ΑΔΑΜ: 20PROC006971567, ΑΔΑ: 9Θ1Β4653ΠΩ-0ΙΜ), με αριθ. πρωτ. 2832.9/40990/2020/30.6.2020, με την οποία προκηρύχθηκε κλειστός, διεθνής διαγωνισμός, για την προμήθεια συστήματος με τίτλο: «Ανάπτυξη του Εθνικού Συστήματος Ολοκληρωμένης Θαλάσσιας Επιτήρησης (Ε.Σ.Ο.Θ.Ε.)», συνολικής εκτιμώμενης αξίας σύμβασης εξήντα δύο εκατομμυρίων ευρώ (62 000 000,00 EUR) (συμπ/νου ΦΠΑ 24 %), με κριτήριο κατακύρωσης την πλέον συμφέρουσα από οικονομικής άποψης προσφορά, η οποία παρατάθηκε με τις αριθμ. πρωτ.:
α) 2832.1/49816/2020/31.7.2020 απόφαση Υ.ΝΑ.Ν.Π. - Γ.Δ.Ο.Υ. - ΔΙ.Π.Ε.Α. 2ο (ΑΔΑΜ: 20PROC007130680, ΑΔΑ: 6Κ654653ΠΩ-ΣΒΩ), και
β) 2832.1/59674/2020/16.9.2020 απόφαση Υ.ΝΑ.Ν.Π. - Γ.Δ.Ο.Υ. - ΔΙ.Π.Ε.Α. 2ο (ΑΔΑΜ: 20PROC007318050, ΑΔΑ: ΨΞΠΧ4653ΠΩ-ΡΨΨ),
χωρίς τροποποίηση των όρων της διακήρυξης, προκειμένου όλοι οι ενδιαφερόμενοι οικονομικοί φορείς να μπορούν να λάβουν γνώση των αναγκαίων συμπληρωματικών πληροφοριών - διευκρινίσεων, για την κατάρτιση των αιτήσεων συμμετοχής τους, καθ’ όσον εξαιτίας του πλήθους των ερωτημάτων που έχουν εμπροθέσμως ζητηθεί από τους οικονομικούς φορείς, αλλά και της πολυπλοκότητας των εν λόγω διευκρινίσεων, αυτές δεν έχουν παρασχεθεί έξι (6) ημέρες πριν από την καταληκτική προθεσμία παραλαβής αιτήσεων συμμετοχής, δυνάμει του άρθρου 52 του Ν.3978/2011 (Α’ 137).
Κατόπιν των ανωτέρω, ως ημερομηνία και ώρα υποβολής των αιτήσεων συμμετοχής (Α΄ φάση διαγωνισμού) ορίζεται η ημερομηνία αποσφράγισης των αιτήσεων συμμετοχής (διενέργεια διαγωνισμού), ήτοι η Παρασκευή 30.10.2020 και ώρα 11:00.